ก่อนหน้านี้ตั้งครรภ์และคลอดลูกในวันที่ 27 กันยายน 2560 คุมกำเนิดแบบฉีดยาคุม เลิกฉีกยาคุมตอนเดือน กรกฎาคม 2561 (ช่วงที่ฉีดยาคุมมีประจำเดือนมากระปริกระปรอย) พอเลิกฉีดยาคุมประจำเดือนมาได้ 12 วันเหมือนจะยังไม่หมด ไม่มีอาการปวดท้อง แบบนี้ผิดปกติมั๊ยคะ น้ำหนักปัจจุบัน 77 กก. สูง 158 ซม. น้ำหนักก่อนคลอด 77 กก. หลังคลอด 65 กก.
สวัสดีค่ะ @การที่มีเลือดออกกระปริดกระปรอย และประจำเดือนมามาก สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @จากที่ ยังบอกไม่ได้นะคะว่า เลือดที่ออกทางช่องคลอดที่ผิดปกตินี้เกิดจากสาเหตุใดค่ะ แนะนำให้ไปพบแพทย์เพื่อตรวจวินิจฉัยโรคและรับการรักษาอย่างเหมาะสมนะคะ